Darach Ó Scolaí

Scríbhneoir, drámadóir, ealaíontóir agus foilsitheoir as Cois Fharraige is ea Darach Ó Scolaí (a rugadh sa bhliain 1963). 

 Úrscéalta agus scéalta 

 An Cléireach. Bhuaigh An Cléireach, úrscéal leis atá suite sa chéad leath den 17ú haois, Duais an Oireachtais 2007. D'fhoilsigh Leabhar Breac an leabhar i 2007.

 An Klondike (2017) - úrscéal stairiúil faoi Éireannach a théann go dtí an Klondike i gCeanada le linn rith an óir

 An Bonnán Buí (2021) - úrscéal a bhaineann le béaloideas agus finscéalaíocht

 Bódléar. Bhí Duais an Oireachtais 2024 agus Gradam Uí Shúilleabháin do leabhar Gaeilge na bliana 2025 buaite ag an úrscéal Bódléar, saothar a d’fhoilsigh Leabhar Breac.


 Athinsintí ar sheanscéalta 

 An Ceithearnach Caolriabhach (2001) Athinsint bhreá ar an seanscéal
 Táin Bó Cuailnge (2017) saothar a bhuaigh Duais Chuimhneacháin Aodáin Mhic Phóilin 2017.  
 Feis Tigh Chonáin (2020) Nua-insint ar scéal Fiannaíochta a cumadh sa 15ú haois.

 Drámaí 
mion|322x322px|Coinneáil Orainn (2005), an chéad dráma i dtríológ Uí Scolaí Trí Bhraon
Léiríodh dhá dhráma stáitse leis an údar, Coinneáil Orainn (An Taibhdhearc 2005) agus An Braon Aníos (Salamandar 2006, 2007). 

Bhuaigh Coinneáil Orainn Duais Bhaitéir Uí Mhaicín agus an BBC NI Stewart Parker Award 2006. Tá scripteanna Coinneáil Orainn agus An Braon Aníos ar fáil ó Leabhar Breac.

Chomh maith le saothar cló is stáitse, tá scripteanna scríofa aige do dhá ghearrscannán, Cosa Nite (Rosg 1998; foilsíodh leagan próis de) An Leabhar (Rosg 2000), agus don tsraith teilifíse Na Cloigne (2010).

 Don aos óg 
Tá leabhair do léitheoirí óga scríofa freisin aige. Ar a shaothar do dhaoine óga tá na leabhair An Bradán Feasa agus Dóiteoir na Samhna (2009). Foilsíodh úrscéal leis Na Comharthaí in 2014.

Sa tsraith Scéalta Staire (Leabhar Breac) scríobh sé Gráinne Mhaol Ní Mháille, Tadhg Dall Ó hUiginn, Mánas Ó Dónaill agus Seán Ó Néill, agus d'fhoilsigh sé aistriúchán ar Treasure Island le Robert Louis Stevenson, Oileán an Órchiste (Leabhar Breac, 2014). 

Bhain an leabhar Súil an Daill (sa tsraith Dominium) leis, Duais an Oireachtais 2019 agus foilsíodh é ag deireadh 2021 ag Leabhar Breac. Ainmníodh ar ghearrliosta An Post Irish Book Awards é.

 Foilsitheoir 
mion|306x306px|An Cléireach (2007), úrscéal de chuid Uí Scolaí, arna foilsiú ag Leabhar Breac
Bhunaigh Darach Ó Scolaí an comhlacht foilsitheoireachta Leabhar Breac i 1995 in éineacht lena dheartháir, an clóghrafadóir, Caomhán Ó Scolaí. Is iad Leabhar Breac a d'fhoilsigh na húrscéalta le Liam Mac Cóil, An Dochtúir Áthas (1995), An Claíomh Solais (2000), agus Fontenoy (2006), agus an t-úrscéal is deireanaí le Seán Mac Mathúna, Hula Hul.

 Tionscail eile 
Is é a bhunaigh an chomhdháil ealaíne Ealaín ar Oileán in Inis Oírr i 2004 i gcomhar le Val Ballance, agus is é atá á stiúradh ó shin. 

 Pearsanta 
D'fhreastail sé ar Choláiste Chroí Mhuire, An Spidéal, agus bhronn Ollscoil na hÉireann, Gaillimh céim air.

 Féach freisin 

 Leabhar Breac

 Tagairtí 

 Naisc Sheachtracha 
 Suíomh gréasáin oifigiúil Dharach Uí Scolaí 
 Suíomh gréasáin Leabhar Breac 
 Suíomh gréasáin Ealaín ar Oileán 
 Suíomh gréasáin Bliainiris 
 suíomh gréasáin Rosg
 Suíomh gréasáin Salamandar 
 Agallamh leis an údar ar shuíomh Raidió na Gaeltachta


Catagóir:Scríbhneoirí Éireannacha
Catagóir:Scríbhneoirí Gaeilge
Catagóir:Daoine a rugadh i 1963
Catagóir:Drámadóirí Éireannacha
Catagóir:Úrscéalaithe Gaeilge
Catagóir:Úrscéalaithe Éireannacha
Catagóir:Alumni Ollscoil na Gaillimhe
Catagóir:Daoine as an Spidéal
Catagóir:Scríbhneoirí do pháistí
Catagóir:Ealaíontóirí Éireannacha
Catagóir:Scríbhneoirí teilifíse
Catagóir:Scríbhneoirí scannáin de réir tíre